sukhrobnurali/uzbek-legal-corpus huggingface dataset:
DAVLAT AXBOROT RESURSLARI HAMDA ULARNI ShAKLLANTIRISh, ULARDAN FOYDALANISh VA ULARNI QOʻLLAB-QUVVATLASh UChUN MASʼUL BOʻLGAN DAVLAT ORGANLARI ROʻYXATIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2008-05-07)

Davlat axborot resurslarini hisobga olishni takomillashtirish maqsadida Vazirlar Mahkamasi qaror qiladi: 1. Vazirlar Mahkamasining 2006-yil 20-fevraldagi 27-son qarori (Oʻzbekiston Respublikasi QT, 2006-y., 2-son, 11-modda) bilan tasdiqlangan Davlat axborot resurslari hamda ularni shakllantirish, ulardan foydalanish va ularni qoʻllab-quvvatlash uchun masʼul boʻlgan davlat organlari roʻyxatiga ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin. 1. 1-pozitsiya quyidagi tahrirda bayon qilinsin: 2. 1-1-pozitsiya quyidagi tahrirda bayon qilinsin: 3. 1-1-pozitsiyadan keyin quyidagi mazmundagi 1-2-1-3-pozitsiyalar qoʻshilsin: 4. 3-pozitsiyadan keyin quyidagi mazmundagi 3-1—3-6-pozitsiyalar qoʻshilsin: 5. 17-2-pozitsiyadan keyin quyidagi mazmundagi 17-3-17-4-pozitsiyalar qoʻshilsin: 6. 23-pozitsiya oʻz kuchini yoʻqotgan deb hisoblansin. 7. 27-pozitsiyadan keyin quyidagi mazmundagi 27-1-27-2-pozitsiyalar qoʻshilsin: 8. 29-pozitsiyaning “Davlat axborot resurslari nomi” ustunidagi “shu jumladan chet ellardagi muzeylar” soʻzlari chiqarib tashlansin. 9. 30-pozitsiyaning “Davlat axborot resurslari nomi” ustunidagi “va sport” soʻzlari chiqarib tashlansin. 10. 31-pozitsiyadan keyin quyidagi mazmundagi 31-1-pozitsiya qoʻshilsin: 11. 32-pozitsiyaning “Davlat axborot resurslari nomi” ustunidagi “umumiy oʻrta va maktabdan tashqari” soʻzlari chiqarib tashlansin. 12. 32-pozitsiyadan keyin quyidagi mazmundagi 32-1-32-2-pozitsiyalar qoʻshilsin: 13. 36-pozitsiyadan keyin quyidagi mazmundagi 36-1-pozitsiya qoʻshilsin: 14. 38-pozitsiyadan keyin quyidagi mazmundagi 38-1—38-20-pozitsiyalar qoʻshilsin: 15. 43-1-pozitsiyaning “Davlat axborot resurslari nomi” ustunidagi “Telekommunikatsiyalar” soʻzlari “Telekommunikatsiyalarning mahalliy tarmoqlarini loyihalashtirish, qurish, ulardan foydalanish va ularga xizmat koʻrsatish” soʻzlari bilan almashtirilsin. 16. 43-1-pozitsiyadan keyin quyidagi mazmundagi 43-2—43-9-pozitsiyalar qoʻshilsin: 17. 50-pozitsiyadan keyin quyidagi mazmundagi 50-1—50-6-pozitsiyalar qoʻshilsin: 18. 51-pozitsiyadan keyin quyidagi mazmundagi 51-1-pozitsiya qoʻshilsin: 19. Quyidagi mazmundagi 52—115-pozitsiyalar qoʻshilsin:
XORIJIY FUQAROLAR VA FUQAROLIGI BOʻLMAGAN ShAXSLARNING OʻZBEKISTON RESPUBLIKASIDA BOʻLIShLARI QOIDALARIGA OʻZGARTIRISh KIRITISh TOʻGʻRISIDA
(resolution, 2022-07-22)

Oʻzbekiston Respublikasi qonun hujjatlariga rioya qilinishi uchun xorijiy fuqarolarning masʼuliyatini oshirish maqsadida Vazirlar Mahkamasi qaror qiladi: 1. Vazirlar Mahkamasining “Xorijiy fuqarolarning va fuqaroligi boʻlmagan shaxslarning Oʻzbekiston Respublikasiga kelishlari, ketishlari, bu erda boʻlishlari va tranzit oʻtishlari tartibi toʻgʻrisida” 1996-yil 21-noyabrdagi 408-son qarori bilan tasdiqlangan Xorijiy fuqarolar va fuqaroligi boʻlmagan shaxslarning Oʻzbekiston Respublikasida boʻlishlari qoidalarining 40-bandi quyidagi tahrirda bayon qilinsin: “40. Xorijiy fuqaro: a) Oʻzbekiston Respublikasida boʻlish qoidalarini buzgan taqdirda, yaʼni Oʻzbekistonda yashash huquqini beruvchi hujjatlarsiz yoki haqiqiy boʻlmagan hujjatlar boʻyicha yashaganda, vaqtincha yoki doimiy roʻyxatdan oʻtishning, harakat qilish yoki yashash joyini tanlashning belgilangan tartibiga rioya qilmaganda, boʻlish muddati tugagandan keyin chiqib ketishdan bosh tortganda, Oʻzbekiston Respublikasi hududi orqali tranzit boʻyicha oʻtish qoidalariga rioya qilmaganda; b) Oʻzbekiston Respublikasi hududida sodir etilgan jinoyat uchun sud tomonidan tayinlangan jazoni ijro etgandan yoki oʻtagandan yoxud qonun hujjatlarida nazarda tutilgan hollarda jinoiy javobgarlikdan yoki jazodan ozod qilingandan keyin, keyinchalik kelish huquqini cheklagan holda Oʻzbekiston Respublikasidan chiqarib yuborilishi mumkin”. 2. Oʻzbekiston Respublikasi Ichki ishlar vazirligi hamda boshqa manfaatdor vazirliklar va idoralar ikki hafta muddatda oʻzining idoraviy normativ hujjatlarini ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Ichki ishlar vaziri B.A. Matlyubov zimmasiga yuklansin.
PULLIK TIBBIY XIZMAT KOʻRSATISHGA BOSQICHMA-BOSQICH OʻTAYOTGAN DAVOLASH-PROFILAKTIKA MUASSASALARINI MOLIYALASH TARTIBIGA OʻZGARTIRISH KIRITISH TOʻGʻRISIDA
(resolution, 2025-01-29)

Oʻzbekiston Respublikasi Vazirlar Mahkamasining “Tibbiyot xodimlari mehnatiga haq toʻlashning takomillashtirilgan tizimini tasdiqlash toʻgʻrisida”gi 2005-yil 21-dekabrdagi 276-sonli (Oʻzbekiston Respublikasi qonun hujjatlari toʻplami, 2005-y., 51-son, 380-modda) qaroriga muvofiq qaror qilamiz: 1. Oʻzbekiston Respublikasi Moliya vazirligi va Sogʻliqni saqlash vazirligi tomonidan 1999-yil 2-martda 20-son bilan tasdiqlangan “Pullik tibbiy xizmat koʻrsatishga bosqichma-bosqich oʻtayotgan davolash-profilaktika muassasalarini moliyalash tartibi”ning (1999-yil 22-mart, roʻyxat raqami 679) V boʻlimi chiqarilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan oʻn kun oʻtgandan keyin kuchga kiradi.
“QATAGʻON QURBONLARI XOTIRASI” MUZEYINING FAOLIYATINI YaNADA TAKOMILLAShTIRISh TOʻGʻRISIDA
(resolution, 2020-09-28)

Xalqimizning ozodlik va mustaqillik uchun olib borgan koʻp yillik mashaqqatli kurashini haqqoniy va toʻlaqonli aks ettirish, mustabid tuzum davridagi ommaviy qatagʻonlar tufayli qurbon boʻlgan, insonlik shaʼni, qadr-qimmati toptalgan vatandoshlarimizning hurmati va xotirasini joyiga qoʻyish, fuqarolarimiz, ayniqsa, yosh avlod qalbida Vatanga muhabbat, istiqlol gʻoyalariga sadoqat tuygʻularini kuchaytirish borasida “Qatagʻon qurbonlari xotirasi” muzeylari alohida muhim ahamiyatga ega ekanini nazarda tutib respublika jamoat tashkilotlari, taʼlim muassasalari, jamoatchilik vakillari tomonidan bildirilgan taklif va mulohazalarni inobatga olib hamda muzey faoliyatini yanada takomillashtirish maqsadida: 1. “Qatagʻon qurbonlari xotirasi” muzeyining yangi ilmiy ekspozitsiyasini yaratish boʻyicha ishchi guruhi tarkibi ilovaga muvofiq tasdiqlansin. 2. Ishchi guruhi bir oy muddatda yangi ekspozitsiyaning har tomonlama puxta oʻylangan ilmiy-tarixiy konsepsiyasi va mavzu rejasini ishlab chiqsin. 3. Oʻzbekiston Respublikasi Fanlar akademiyasi, Madaniyat va sport ishlari vazirligi, Badiiy akademiya, Milliy gʻoya va mafkura ilmiy-amaliy markazi, Respublika Maʼnaviyat targʻibot markazi muzeyning yangi ekspozitsiyasini yaratish ishlarini 2008-yilning 1-avgustiga qadar yakuniga yetkazsin. 4. Toshkent shahar hokimligi 2008-yilning 1-iyuliga qadar muzeyning mavjud binosini rekonstruksiya qilish, yangi ikkita ekspozitsiya zalini oʻz ichiga olgan qoʻshimcha bino qurish ishlarining yakunlanishini taʼminlasin. 5. Qurilish, rekonstruksiya, yangi ekspozitsiyasini yaratish, tegishli asbob-uskuna va jihozlarni xarid qilish boʻyicha ishlarni belgilangan muddatda oxiriga yetkazish maqsadida loyihalash va qurilish ishlarining bir vaqtda amalga oshirilishi, yuqorida zikr etilgan barcha ishlarning tender tanlovlari savdosi oʻtkazmasdan amalga oshirilishiga istisno tariqasida ruxsat berilsin. 6. Oʻzbekiston Respublikasi Milliy xavfsizlik xizmati, Bosh Prokuratura, Oliy sud, Ichki ishlar vazirligi, Mudofaa vazirligi, Fanlar akademiyasi, Prezident devoni arxivi, “Oʻzarxiv” agentligi, Madaniyat va sport ishlari vazirligi va boshqa tegishli vazirlik va idoralar mustamlakachilik va qatagʻon davriga oid hujjatlar, kino-foto materiallar, ashyoviy dalillardan ishchi guruhining foydalanishi, ekspozitsiya faoliyati uchun kerakli deb topilgan arxiv hujjatlarining belgilangan tartibda muzeyga berilishi uchun zarur chora- tadbirlarni koʻrsin. 7. Oʻzbekiston Respublikasi Moliya vazirligi muzeyning yangi ekspozitsiyasini yaratish ishlari uchun taqdim etilgan hisob-kitoblar asosida Vazirlar Mahkamasining zaxira jamgʻarmasidan oʻz vaqtida mablagʻ ajratishni taʼminlasin. 8. Mazkur qarorning bajarilishini nazorat qilish Oʻzbekiston Respublikasi Bosh vaziri Sh.Mirziyoyev zimmasiga yuklansin.
Tabiiy monopoliya subyektlari tomonidan asosiy vositalarni sotib olish yoki berish boʻyicha bitimlarni amalga oshirish ustidan nazorat qilish tartibi toʻgʻrisidagi yoʻriqnomaga oʻzgartishlar kiritish haqida
(resolution, 2014-01-27)

“Tabiiy monopoliyalar toʻgʻrisida”gi Oʻzbekiston Respublikasining Qonuniga va Oʻzbekiston Respublikasi Prezidentining 2005-yil 2-maydagi PQ-66-sonli qarori bilan tasdiqlangan Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi toʻgʻrisidagi nizomga muvofiq Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi qaror qiladi: 1. Oʻzbekiston Respublikasi Moliya vazirligi huzuridagi Monopoliyadan chiqarish va raqobatni rivojlantirish qoʻmitasi tomonidan 2000-yil 22-fevralda tasdiqlangan “Tabiiy monopoliya subyektlari tomonidan asosiy vositalarni sotib olish yoki berish boʻyicha bitimlarni amalga oshirish ustidan nazorat qilish tartibi toʻgʻrisidagi yoʻriqnoma”ga (2000-yil 27-mart, roʻyxat raqami 913) ilovaga* muvofiq oʻzgartishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI HUDUDIGA OLIB KIRIShDA IMPORT BOJXONA BOJI VA QOʻShILGAN QIYMAT SOLIGʻIDAN OZOD QILINADIGAN TEXNOLOGIK JIHOZLAR, BUTLOVChI BUYuM VA EHTIYOT QISMLAR ROʻYXATINI TASDIQLASh TOʻGʻRISIDA
(resolution, 2013-03-25)

Oʻzbekiston Respublikasi Prezidentining “Ishlab chiqarishni modernizatsiyalash, texnik va texnologik qayta jihozlashni ragʻbatlantirishga oid qoʻshimcha chora-tadbirlar toʻgʻrisida”gi 2007-yil 14-martdagi PF-3860-son Farmonining 5-bandiga (Oʻzbekiston Respublikasi qonun hujjatlari toʻplami, 2007-yil, 11-son, 96-modda) va Oʻzbekiston Respublikasi Prezidentining “Oʻzbekiston Respublikasi tashqi iqtisodiy faoliyatini tartibga solishning kelgusidagi choralari toʻgʻrisida”gi 2008-yil 27-martdagi PQ-823-son qaroriga muvofiq qaror qilamiz: 1. Oʻzbekiston Respublikasi hududiga olib kirishda import bojxona boji va qoʻshilgan qiymat soligʻidan ozod qilinadigan texnologik jihozlar, butlovchi buyum va ehtiyot qismlar Roʻyxati ilovaga muvofiq tasdiqlansin. 2. Mazkur qarorning kuchga kirish kunidan boshlab quyidagilar oʻz kuchini yoʻqotgan deb hisoblansin: Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi va Davlat bojxona qoʻmitasining 2007-yil 30-martdagi 2-5/21, 34, EG-01/10-1702, 01-02/8-10-son “Oʻzbekiston Respublikasi hududiga olib kirishda bojxona toʻlovlaridan ozod qilinadigan texnologik jihozlar, butlovchi buyum va ehtiyot qismlar Roʻyxatini tasdiqlash toʻgʻrisida”gi qaror (2007-yil 31-mart, roʻyxat raqami 1669 — Oʻzbekiston Respublikasi qonun hujjatlari toʻplami, 2007-yil, 14-son, 149-modda); Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi va Davlat bojxona qoʻmitasining 2008-yil 29-fevraldagi 40, 16, EG-01/19-862, 01-02/8-18-son “Oʻzbekiston Respublikasi hududiga olib kirishda bojxona toʻlovlaridan ozod qilinadigan texnologik jihozlar, butlovchi buyum va ehtiyot qismlar Roʻyxatiga oʻzgartirish va qoʻshimchalar kiritish haqida”gi qaror (2008-yil 4-mart, roʻyxat raqami 1669-1 — Oʻzbekiston Respublikasi qonun hujjatlari toʻplami, 2008-yil, 10-11-son, 65-modda); Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi va Davlat bojxona qoʻmitasi 2008-yil 24-martdagi 42, 25, NN-01/10-1620, 01-02/8-26-son “Oʻzbekiston Respublikasi hududiga olib kirishda bojxona toʻlovlaridan ozod qilinadigan texnologik jihozlar, butlovchi buyum va ehtiyot qismlar Roʻyxatiga oʻzgartirish va qoʻshimchalar kiritish haqida”gi qaror (2008-yil 26-mart, roʻyxat raqami 1669-2 — Oʻzbekiston Respublikasi qonun hujjatlari toʻplami, 2008-yil, 12-13-son, 82-modda). 3. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI KOMMUNAL XIZMAT KOʻRSATISh VAZIRINING “OʻZBEKISTON RESPUBLIKASI KOMMUNAL XIZMAT KOʻRSATISh VAZIRLIGI APPARATIGA KELIB TUShADIGAN FUQAROLARNING MUROJAATLARINI KOʻRIB ChIQISh TARTIBI TOʻGʻRISIDAGI YOʻRIQNOMANI TASDIQLASh HAQIDA” 1995 YIL 19 MAYDAGI 59-SONLI BUYRUGʻINI OʻZ KUChINI YOʻQOTGAN DEB TOPISh TOʻGʻRISIDA
(order, 2008-05-01)

Oʻzbekiston Respublikasi Kommunal xizmat koʻrsatish vazirligi tugatilganligi hamda aholiga uy-joy-kommunal xizmat koʻrsatish boʻyicha barcha vazifalar Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari zimmasiga yuklanganligi munosabati bilan buyuraman: 1. Oʻzbekiston Respublikasi Kommunal xizmat koʻrsatish vazirining “Oʻzbekiston Respublikasi Kommunal xizmat koʻrsatish vazirligi apparatiga kelib tushadigan fuqarolarning murojaatlarini koʻrib chiqish tartibi toʻgʻrisidagi yoʻriqnomani tasdiqlash haqida” 1995-yil 19-maydagi 59-sonli buyrugʻi (1996-yil 9-yanvar, roʻyxat raqami 215) oʻz kuchini yoʻqotgan deb hisoblansin. 2. Ushbu buyruq Adliya vazirligida davlat roʻyxatidan oʻtkazilgandan soʻng oʻn kun oʻtgach kuchga kiradi.
SERTIFIKATLAShTIRISh QOIDALARI BUZILGANLIGI VA ISTEʼMOLChILARGA ZARAR YETKAZILGANLIGI UChUN JARIMALAR UNDIRISh TARTIBI TOʻGʻRISIDAGI NIZOMNI OʻZ KUChINI YOʻQOTGAN DEB TOPISh HAQIDA
(order, 2008-05-01)

Oʻzbekiston Respublikasining 2006-yil 10-oktabrdagi “Tadbirkorlik subyektlarini huquqiy himoya qilish tizimi takomillashtirilganligi hamda ularning moliyaviy javobgarligi erkinlashtirilganligi munosabati bilan Oʻzbekiston Respublikasining ayrim qonun hujjatlariga oʻzgartirish va qoʻshimchalar kiritish toʻgʻrisida”gi OʻRQ-59-sonli Qonuni va Vazirlar Mahkamasining 2006-yil 10-noyabrdagi “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisidagi (“Tadbirkorlik subyektlarini huquqiy himoya qilish tizimi takomillashtirilganligi hamda ularning moliyaviy javobgarligi erkinlashtirilganligi munosabati bilan Oʻzbekiston Respublikasining ayrim qonun hujjatlariga oʻzgartirish va qoʻshimchalar kiritish toʻgʻrisida”gi Oʻzbekiston Respublikasining 2006-yil 10-oktabrdagi OʻRQ-59-son Qonuni)” 235-sonli qaroriga muvofiq buyuraman: 1. Oʻzbekiston davlat standartlashtirish, metrologiya va sertifikatlashtirish markazi Bosh direktorining 1994-yil 27-oktabrdagi buyrugʻi bilan tasdiqlangan Sertifikatlashtirish qoidalari buzilganligi va isteʼmolchilarga zarar yetkazilganligi uchun jarimalar undirish tartibi toʻgʻrisidagi nizomi (1994-yil 10-noyabr, roʻyxat raqami 111) oʻz kuchini yoʻqotgan deb topilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilganidan oʻn kun oʻtgandan keyin kuchga kiradi.
NORMATIV-HUQUQIY HUJJATNI DAVLAT REESTRIDAN ChIQARISh TOʻGʻRISIDA
(order, 2008-04-28)

Oʻzbekiston Respublikasi Adliya vazirligiga Davlat reyestridan chiqarish uchun taqdim etilgan normativ-huquqiy hujjatni huquqiy ekspertiza qilish natijasi boʻyicha 2008-yil 28-apreldagi xulosaga hamda Oʻzbekiston Respublikasi Vazirlar Mahkamasining “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida” 1997-yil 9-oktabrdagi 469-son qaroriga va “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi 2000-yil 19-maydagi 197-son qaroriga muvofiq, shuningdek, Oʻzbekiston “Oʻzkommunxizmat” agentligining 2008-yil 23-apreldagi 02-2/416-son xatini inobatga olgan holda, buyuraman: 1. “Uy-joy fondini saqlash va taʼmirlash uchun uy-joylarni taʼmirlash-foydalanish korxonalarini tanlov asosida tanlab olish tartibi toʻgʻrisida nizom” (1999-yil 15-fevral, roʻyxat raqami 637) Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarning Davlat reyestridan chiqarilsin va bu haqida mazkur Davlat reyestriga tegishli yozuv kiritilsin. 2. Oʻzbekiston “Oʻzkommunxizmat” agentligi mazkur hujjatning Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining Davlat reyestridan chiqarilganligini barcha manfaatdor shaxslar eʼtiboriga yetkazishi lozimligi maʼlumot uchun qabul qilinsin. 3. Idoraviy meʼyoriy hujjatlarni davlat roʻyxatidan oʻtkazish boshqarmasi (B. Xasanov) ushbu normativ-huquqiy hujjatni Davlat reyestridan chiqarilganligini barcha manfaatdor shaxslar eʼtiboriga yetkazilishi ustidan nazoratni taʼminlasin. 4. Qonun hujjatlarini turkumlash va huquqiy axborot boshqarmasi (A. Inanbabayev) ushbu buyruqni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 5. Mazkur buyruqning ijrosini nazorat qilish vazir oʻrinbosari E. Kanyazov zimmasiga yuklansin.
“DAVLAT MUKOFOTLARI TOʻGʻRISIDA”GI OʻZBEKISTON RESPUBLIKASI QONUNINING 16-MODDASIGA OʻZGARTISh KIRITISh HAQIDA
(law, 2008-04-28)

1-modda. Oʻzbekiston Respublikasining 1995-yil 22-dekabrda qabul qilingan “Davlat mukofotlari toʻgʻrisida”gi 176-I-sonli Qonunining (Oʻzbekiston Respublikasi Oliy Majlisining Axborotnomasi, 1995-yil, № 12, 266-modda; 1996-yil, № 5-6, 63-modda, № 9, 120-modda; 1998-yil, № 9, 163-modda; 2000-yil, № 7-8, 202-modda; 2003-yil, № 9-10, 140, 149-moddalar; 2005-yil, № 1, 18-modda; Oʻzbekiston Respublikasi Oliy Majlisi palatalarining Axborotnomasi, 2007-yil, № 6, 250-modda) 16-moddasi kuyidagi tahrirda bayon etilsin: “Davlat mukofotlari (“Oʻzbekiston Qahramoni” unvoni, Oʻzbekiston Respublikasining ordenlari, medallari va Faxriy yorligʻi) bilan taqdirlangan shaxslar qonun hujjatlariga muvofiq imtiyozlardan foydalanadilar hamda bir marta beriladigan pul mukofoti yoki shu qiymatdagi esdalik sovgʻasini oladilar. Oʻzbekiston Respublikasining faxriy unvonlari bilan taqdirlangan shaxslar qonun hujjatlarida belgilangan miqdorlarda va tartibda har oyda pul nafaqalari oladilar”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
IKKINCHI JAHON URUSHI QATNASHCHILARINI RAGʻBATLANTIRISH TOʻGʻRISIDA
(decree, 2025-11-26)

9-may umumxalq bayrami — Xotira va qadrlash kuni oʻtkazilishi, shuningdek, 1941—1945-yillardagi Ikkinchi jahon urushida fashizm ustidan qozonilgan gʻalabaning 63 yilligi munosabati bilan hamda urush qatnashchilari va nogironlarini moddiy ragʻbatlantirish maqsadida: 1. Ikkinchi jahon urushi qatnashchilari va nogironlariga 80 000 (sakson ming) soʻm miqdorda bir martalik pul mukofoti belgilansin. 2. Mazkur Farmonni bajarish bilan bogʻliq sarf-xarajatlar respublika budjeti hisobidan amalga oshirilsin. 3. Oʻzbekiston Respublikasi Moliya vazirligi, Markaziy banki, Mehnat va aholini ijtimoiy muhofaza qilish vazirligi, Mudofaa vazirligi, Ichki ishlar vazirligi va Milliy xavfsizlik xizmati Ikkinchi jahon urushi qatnashchilari va nogironlariga ushbu pul mukofotining tantanali va bayramona vaziyatda topshirilishini taʼminlasin. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston Respublikasi Madaniyat va sport ishlari vazirligi, Mudofaa vazirligi, Badiiy akademiya, Xotin-qizlar qoʻmitasi, Respublika Maʼnaviyat targʻibot markazi, “Nuroniy” va “Mahalla” jamgʻarmalari, boshqa jamoat tashkilotlari bilan birgalikda Vatanimiz ozodligi va shaʼnu sharafi himoyachilariga bagʻishlangan maxsus uchrashuv va maʼrifiy-badiiy kechalar oʻtkazsin. 5. Ushbu Farmonning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
BANK KASSALARIDAGI NAQD PUL QOLDIQLARIGA LIMITLAR BELGILASh VA ULARGA RIOYA ETILIShINI NAZORAT QILISh TARTIBI TOʻGʻRISIDAGI NIZOMGA QOʻShIMChA VA OʻZGARTIRIShLAR KIRITISh HAQIDA
(resolution, 2018-05-02)

Oʻzbekiston Respublikasi Prezidentining “Naqd pul mablagʻlarini jalb qilish va unga boʻlgan ehtiyojni taʼminlash borasidagi qoʻshimcha chora-tadbirlar toʻgʻrisida”gi 2008-yil 27-martdagi PQ-822-sonli qaroriga muvofiq Markaziy bank Boshqaruvi qaror qiladi: 1. Bank kassalaridagi naqd pul qoldiqlariga limitlar belgilash va ularga rioya etilishini nazorat qilish tartibi toʻgʻrisidagi nizomga (2006-yil 21-iyul, roʻyxat raqami 1598) ilovaga muvofiq qoʻshimcha va oʻzgartirishlar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan oʻn kun oʻtgandan keyin kuchga kiradi. 1. 1-bandning uchinchi xatboshidagi “bank kassalaridan qilinadigan oʻrtacha bir kunlik naqd puldagi chiqimlar” soʻzlari, “banklar mijozlarining naqd pul mablagʻlariga boʻlgan ikki kunlik ehtiyojlari darajasi” soʻzlari bilan almashtirilsin. 2. 3-band quyidagi tahrirdagi ikkinchi xatboshi bilan toʻldirilsin: “Markaziy bank belgilangan naqd pul zaxiralarining eng kam miqdorini ish haqi, pensiya, stipendiya va ijtimoiy nafaqalar miqdorining oʻzgarishidan kelib chiqqan holda, mutanosib ravishda oʻzgartirish boʻyicha tezkor choralarni koʻrib boradi”; 3. 14-banddagi “qonunchilikda belgilangan tartibda tegishli choralar koʻriladi” soʻzlari “Oʻzbekiston Respublikasi Mehnat kodeksining 181 va 182-moddalariga muvofiq intizomiy choralar qoʻllaniladi” soʻzlari bilan almashtirilsin.
OʻZBEKISTON RESPUBLIKASINING BOJXONA ChEGARASI ORQALI JISMONIY ShAXSLAR TOMONIDAN OLIB OʻTILADIGAN TOVARLARNING MAQSADINI ANIQLASh TARTIBI TOʻGʻRISIDAGI NIZOMGA OʻZGARTIRIShLAR VA QOʻShIMChA KIRITISh HAQIDA
(resolution, 2016-05-23)

Oʻzbekiston Respublikasi Soliq kodeksining 197, 211 va 230-moddalari, “Boj tarifi toʻgʻrisida”gi Oʻzbekiston Respublikasi Qonunining 33-moddasi, “Davlat bojxona xizmati toʻgʻrisida”gi Oʻzbekiston Respublikasi Qonunining 6 va 7-moddalari hamda Oʻzbekiston Respublikasi Prezidentining 2007-yil 12-dekabrdagi PQ-744-sonli “Oʻzbekiston Respublikasining 2008-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2007-yil, 52-son, 534-modda) muvofiq Oʻzbekiston Respublikasi Davlat bojxona qoʻmitasi, Moliya vazirligi va Davlat soliq qoʻmitasi qaror qiladi: 1. Ilovaga* muvofiq, Oʻzbekiston Respublikasi Davlat bojxona qoʻmitasi, Moliya vazirligi va Davlat soliq qoʻmitasi tomonidan 2002-yil 1-iyunda 02/8-15, 01-03/32, va 2002-53-sonli qarori bilan tasdiqlangan Oʻzbekiston Respublikasining bojxona chegarasi orqali jismoniy shaxslar tomonidan olib oʻtiladigan tovarlarning maqsadini aniqlash tartibi toʻgʻrisidagi nizomga (2002-yil 4-iyun, roʻyxat raqami 1147 — Meʼyoriy hujjatlar axborotnomasi, 2002-yil 11-12-son, 2003-yil 3-son) oʻzgartirishlar va qoʻshimcha kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
BOJXONA TRANZIT REJIMI TOʻGʻRISIDAGI NIZOMGA QOʻShIMChALAR KIRITISh HAQIDA
(resolution, 2016-04-21)

Oʻzbekiston Respublikasi “Davlat bojxona xizmati toʻgʻrisida”gi Qonunining 6-moddasi va Oʻzbekiston Respublikasi Prezidentining “Aksiz soligʻiga tortiladigan ayrim turdagi tovarlarning Oʻzbekiston Respublikasi hududi orqali tranzit yoʻli bilan olib oʻtilishini yanada tartibga solish chora-tadbirlari toʻgʻrisida”gi 2007-yil 4-oktabrdagi PQ-703-sonli qaroriga muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 1998-yil 24-noyabrdagi qarori bilan tasdiqlangan “Bojxona tranzit rejimi toʻgʻrisidagi nizom”ga (1998-yil 23-dekabr, roʻyxat raqami 577) ilovaga* muvofiq qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan soʻng kuchga kiradi. 3. Ushbu qarorning bajarilishini nazorat qilish Davlat bojxona qoʻmitasi raisining birinchi oʻrinbosari Sh. Xayrullayev zimmasiga yuklatilsin.